Urbanisering

Urbanisering karikteriseres ved at der i et land sker en tilflytning til byerne fra landområderne. Det sker som følge af en industrialisering, da der vil blive mere arbejde i byen på fabrikker og i andre sekundære og tertiære erhverv.

En urbanisering finder som regel sted i fase 3 i den demografiske transitionsmodel. Her er der som regel kommet bedre sanitære og hygiejniske forhold og dødsraten falder. Det er derfor ikke så nødvendigt at føde mange børn længere og fødselsraten falder. Børn bliver også en større udgift for familien da en urbanisering ofte stiller krav om skolegang, hvilket gør tøj og andre materialer en nødvendighed.